Vispārējās tiesas (ceturtā palāta) 2013. gada 17. aprīļa spriedums – TCMFG/Padome
(lieta T‑404/11)
Kopējā ārpolitika un drošības politika – Ierobežojoši pasākumi pret Irānu kodolieroču izplatīšanas novēršanai – Līdzekļu iesaldēšana – Pienākums norādīt pamatojumu – Acīmredzama kļūda vērtējumā
1.                     Iestāžu akti – Pamatojums – Pienākums – Apjoms – Ierobežojoši pasākumi pret Irānu – Personu, vienību vai organizāciju, kas piedalās kodolieroču izplatīšanā vai to atbalsta, līdzekļu iesaldēšana – Minimālās prasības – Pārkāpums – Apstrīdētā akta daļēja atcelšana (LESD 296. panta otrā daļa; Padomes Lēmuma 2010/413 20. panta 1. punkts, 24. panta 3. punkts un II pielikums; Padomes Lēmums 2011/299) (sal. ar 19.–26. punktu un rezolutīvās daļas 1. punktu)
2.                     Eiropas Savienība – Kopējā ārpolitika un drošības politika – Ierobežojoši pasākumi pret Irānu – Personu, vienību vai organizāciju, kas piedalās kodolieroču izplatīšanā vai to atbalsta, līdzekļu iesaldēšana – Tādas struktūras, uz kuru attiecas lēmums par līdzekļu iesaldēšanu, celta prasība atcelt tiesību aktu – Pierādīšanas pienākuma sadale – Pārbaude tiesā (Padomes Lēmumi 2010/413 un 2011/299) (sal. ar 30. un 33.–38. punktu)
3.                     Prasība atcelt tiesību aktu – Spriedums, ar kuru tiek atcelts tiesību akts – Sekas – Lēmuma attiecībā uz ierobežojošu pasākumu pret Irānu noteikšanu daļēja atcelšana – Prasības atcelt tiesību aktu, kas celta par īstenošanas regulu, ar kuru īsteno regulu attiecībā uz ierobežojošu pasākumu pret Irānu noteikšanu, neesamība – Minētā lēmuma seku saglabāšana laikposmā, kas nedrīkst pārsniegt divus mēnešus un desmit dienas no sprieduma pasludināšanas datuma – Uz tiesiskās noteiktības iemesliem balstīts pamatojums (LESD 264. panta otrā daļa; Padomes Īstenošanas regula Nr. 503/2011; Padomes Lēmums 2010/413 un 2011/299) (sal. ar 42.–44. punktu un rezolutīvās daļas 2. punktu)
Priekšmets
Prasība atcelt Padomes 2011. gada 23. maija Lēmumu 2011/299/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu – daļā, kurā tas attiecas uz prasītāju
Rezolutīvā daļa:
1)
atcelt Padomes 2011. gada 23. maija Lēmumu 2011/299/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu – daļā, kurā tas attiecas uz Turbo Compressor Manufacturer (TCMFG);
2)
Lēmuma 2011/299 sekas daļā, kurā tas attiecas uz TCMFG, paliek spēkā laikposmā, kas nedrīkst pārsniegt divus mēnešus un desmit dienas no šī sprieduma pasludināšanas datuma;
3)
Eiropas Savienības Padome sedz savus tiesāšanās izdevumus pati un atlīdzina TCMFG tiesāšanās izdevumus;
4)
Eiropas Komisija sedz savus tiesāšanās izdevumus pati.